Държавен вестник, бр. 55, 2015 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  55
(4) Началникът на ГКПП извършва пре­
ценка за необходимостта от съдействие от 
други органи на МВР и докладва случая на 
началника на ГПУ или директора на РДГП, 
който взема окончателно решение.
Раздел ІІ
Лица, пренасящи повече от един документ 
за пътуване
Чл. 46. (1) Когато влизащият в Република 
България чужденец декларира, че е гражда­
нин и на друга държава и притежава редовен 
документ, с който го удостоверява, или обяви 
пренасянето на други документи за пътуване, 
се извършва проверка и на тях за наблюдава­
ни обекти на специализирано работно място.
(2) Номерата на пренасяните документи и 
буквените символи на държавите, от които са 
издадени, се изписват в АИС „Граничен кон­
трол“ в поле „забележка“ на работния екран.
Раздел ІІІ
Лица, пренасящи оръжие
Чл. 47. (1) На граждани на трети държави, 
пренасящи оръжие, в документите за пътуване 
се поставя отметка, като се изписва буквен 
символ „О“ над горния десен ъгъл на поло­
жения граничен печат, като в АИС „Граничен 
контрол“ на работния екран в поле „забележка“ 
се изписва „пренася оръжие“. 
(2) На лица, които се ползват с право на 
свободно движение съгласно правото на Съюза, 
пренасящи оръжие, се извършва минимална 
гранична проверка със задължителна провер­
ка в АИС „Граничен контрол“, като в поле 
„забележка“ се изписва „пренася оръжие“.
Раздел ІV
Малолетни и непълнолетни български граж­
дани
Чл. 48. (1) При гранична проверка на ма­
лолетни и непълнолетни български граждани, 
които напускат територията на България не­
придружавани от родителите, от придружи­
теля или от самото лице се изисква писмено 
съгласие за пътуване от отсъстващия родител/
родители, настойник или попечител – българ­
ски гражданин. 
(2) В документа по ал. 1 изрично трябва 
да е отразено съгласието на отсъстващия 
родител/родители, настойник или попечи­
тел малолетното или непълнолетното лице 
да пътува в чужбина. Подписът в документа 
трябва да бъде заверен от компетентен орган 
по Закона за нотариусите и нотариалната 
дейност или с апостил.
(3) Допуска се съставянето на документа по 
ал. 1 на ГКПП без изискване на нотариална 
заверка в присъствието на граничен полицай 
и на началника на смяната/командира на от­
деление, когато единият родител/настойник 
или попечител не пътува, но присъства на от­
пътуването или се откаже да пътува с детето.
(4) При пътуване на организирани групи 
ръководителят на групата може по изключение 
да подпише декларация на ГКПП, с която се 
задължава да върне в Република България 
малолетното/непълнолетното лице, което 
няма писмено съгласие по ал. 1 от единия 
родител, след приключване на мероприятието.
(5) Не се изискват декларации по ал. 1, 
когато отсъстващият родител е лишен от 
родителски права по съдебен ред или съде­
бен орган е разрешил пътуването, което се 
удостоверява с представяне на влязъл в сила 
съдебен акт.
(6) Не се изискват декларации по ал. 1 
от отсъстващ родител, който не е вписан в 
удостоверението за раждане или е починал. 
(7) На копия от документите по ал. 1, 3, 4 
и 5 граничният полицай, извършващ гранична 
проверка, полага граничен печат. Същите се 
съхраняват на ГКПП за срок една година от 
датата на пътуване.
(8) При съмнение за действителността на 
представения документ се извършва допъл­
нителна проверка.
Чл. 49. (1) Проверките на непридружавани 
или придружавани от единия родител мало­
летни и непълнолетни български граждани 
в АИС „Граничен контрол“, които напус­
кат територията на България и притежават 
писмено съгласие по чл. 48, ал. 1 от другия 
родител, се извършват по начин, гарантиращ 
установяването на последващото му оттегляне 
от отсъстващия родител.
(2) Когато чрез АИС „Граничен контрол“ 
се установят данни за оттегляне на съгласието 
или декларирано несъгласие от отсъстващия 
родител, но на ГКПП бъде представен влязъл 
в сила съдебен акт по чл. 48, ал. 5, предл. 2, 
пътуването на ненавършилото пълнолетие 
лице не се възпрепятства.
Чл. 50. Разпоредбата на чл. 48, ал. 1 не се 
прилага по отношение на малолетни и непъл­
нолетни български граждани, които живеят 
дългосрочно извън Република България и 
това е отразено в техните български доку­
менти за самоличност или притежават освен 
български паспорт и официален документ от 
съответната държава.
Раздел V
Тленни останки
Чл. 51. (1) При пренасяне през граница 
за излизане от страната на тленни останки 
и урни на починали в Република България 
чужденци данните на същите (по документ 
за пътуване или смъртен акт) се обработват 
в АИС „Граничен контрол“.
(2) При внасяне на тленните останки на 
чужденци личните им данни не се обработват 
в АИС „Граничен контрол“.